b'\n_START_ARTICLE_\nIvan Bertoncelj (pedagog)\n_START_SECTION_\n\xc5\xbdivljenje in delo\n_START_PARAGRAPH_\nIz pedagogike je diplomiral 1952 na ljubljanski Filozofski fakulteti. Med narodnoosvobodilno borbo je bil \xc5\xa1olski nadzornik za Gorenjsko, organiziral je pedago\xc5\xa1ke te\xc4\x8daje za u\xc4\x8ditelje ter pripravil u\xc4\x8dbenike in pedago\xc5\xa1ke priro\xc4\x8dnike za partizanske \xc5\xa1ole. Po koncu vojne je bil pomo\xc4\x8dnik ministra za prosveto, delal v strokovnih organih za \xc5\xa1olstvo Ljudske republike Slovenije, bil profesor in direktor Visoke \xc5\xa1ole za organizacijo dela v Kranju, v letih 1969\xe2\x88\x921973 pa pri Skladu Zdru\xc5\xbeenih narodov za otroke v \xc5\xbdenevi in Etiopiji izvedenec za vpra\xc5\xa1anja poklicnega izobra\xc5\xbeevanja odraslih. Napisal je \xc5\xa1tevilna dela s podro\xc4\x8dja strokovnega \xc5\xa1olstva, poklicnega usmerjanja, organizacije dela in varstva pri delu. Prejel je \xc5\xbdagarjevo nagrado.'